Man stabiel ná kopskoot tydens kleinhoewe-aanval | Maroela Media
Man stabiel ná kopskoot tydens kleinhoewe-aanval
Khato Rangale (44), die man wat Sondag in die vroeë oggendure tydens 'n aanval op 'n kleinhoewe naby Lanseria in Gauteng in die kop geskiet is, is in 'n ernstige maar stabiele toestand in die hospitaal.
Marius Müller, nasionale operasionele koördineerder van AfriForum, het Maandag aan Maroela Media gesê die organisasie het in verbinding getree met Rangale se vrou, Julia, wat toestemming gegee het dat sy naam bekendgemaak word. "Sy het bevestig dat hy steeds in die hospitaal is, hoewel nie in 'n toestand om te praat nie," het Müller gesê.
AfriForum reël tans 'n tolk sodat berading aan Rangale se vrou verskaf kan word.
Maroela Media het vroeër berig die aanval het Sondag net voor 01:00 op 'n kleinhoewe naby die R552 gebeur. Kapt. Tinyiko Mathebula, woordvoerder van die polisie, het vroeër gesê die Rangale-egpaar het geslaap toe drie aanvallers die venster in die slaapkamer gebreek en geëis het dat Rangale die deur oopmaak. "Toe die man die deur oopmaak, is hy in sy kop geskiet."
Volgens Mathebula het die aanvallers met 'n televisiestel op die vlug geslaan. Julia is nie beseer nie.
Sake van poging tot moord en huisroof word ondersoek. Mathebula het Maandag bevestig niemand is nog in hegtenis geneem nie.
Ma, twee kinders in hof oor PE-man se moord
Drie mans by treinspoor geskiet
Ek wonder of hulle nuuskanale ook so getrou berig oor die boere wat vermoor word
Rangale… waarskynlik 'n Indiër. Ek het met hulle net soveel simpatie as met die boere, Werner.
vir n bledi tv in die kop geskiet? "normal crime" se voet
Gaan sit die dinge op Fox News op twitter dan almal dit sien
Jip trust AFRIFORUM om weer hulle neus daar te gaan indruk . .. gee julle ook berading vir al die PLAASBOERE se mense nadat hulle geliefdes vermoor is of probeer julle ook nou politiek korrek wees? Vreemd dat soveel oumense nie net op plase nie maar in dorpe vermoor word en dan sien jy nie 'n teken van Afriforum nie maar o hel laat daar net 'n ander volk se mense iets oorkom dan staan hulle bankvas agter hulle . probeer so hard om MET DIE DONASIES van die blankes ander te ondersteun terwyl hulle elke dag gedreig en uitgeskel… Lees meer »